ועדת הכנסת, כנסת 20, פרוטוקול מספר 176, 2016-12-05 21:45

יואב קיש: אני אתחיל.

יואב קיש: תיכף גם תצטרף אלינו היועצת המשפטית.

יואב קיש: זימנו אתכם עשר דקות מתום ישיבת המליאה לקבוע ועדה לדיון בהצעת חוק הסדרת ההתיישבות ביהודה ושומרון, התשע"ז-2016 (פ/3459/20).

יואב קיש: אנחנו דנים בנושא של ועדה משותפת לוועדת החוקה, חוק ומשפט ולוועדת החוץ והביטחון לדיון בהצעת החוק הזאת.

יואב קיש: אני מקריא את האנשים.

יואב קיש: מטעם ועדת החוקה, חוק ומשפט: הבית היהודי – ניסן סלומינסי.

יואב קיש: הוא היושב-ראש; הליכוד – נורית קורן; כולנו – טלי פלוסקוב; ש"ס – מיכאל מלכיאלי; המחנה הציוני – רויטל סוויד; יש עתיד – יעל גרמן; הרשימה המשותפת – אוסאמה סעדי; יהדות התורה – אורי מקלב.

דוד ביטן: מי חבר בוועדה מטעם ש"ס?

יואב קיש: מטעם ש"ס מיכאל מלכיאלי.

דוד ביטן: מי שלא נמצא אפשר להחליף אותו?

יואב קיש: ביטן, זה מפריע.

דוד ביטן: אני שואל.

דוד ביטן: הוא לא נמצא מלכיאל.

יואב קיש: הוא לא צריך להיות פה עכשיו.

דוד ביטן: לא עכשיו, הוא יהיה בחו"ל.

יואב קיש: כל אחד יכול להחליף אותו.

יואב קיש: - - - ישראל ביתנו – רוברט אילטוב; מרצ – מיכל רוזין; המחנה הציוני – עמר בר לב ונחמן שי במקום ציפי לבני.

דוד ביטן: מה קרה?

דוד ביטן: היא התייאשה?

יואב קיש: לא יודע.

יואב קיש: דווקא היה מעניין אתה בוועדה, האמת.

איילת נחמיאס ורבין: נכון.

איילת נחמיאס ורבין: היא רצינית.

איילת נחמיאס ורבין: היא דואגת לכם ודואגת לתושבי עמונה.

דוד ביטן: למה היא התייאשה?

דוד ביטן: למה היא התייאשה?

איילת נחמיאס ורבין: אי-אפשר לא להתייאש מכם, זאת האמת - - -

יואב קיש: אני פותח את הדיון בהצעה.

יואב קיש: אני רוצה לדעת מי רוצה להתייחס.

יואב קיש: מישהו רוצה להתייחס?

רוברט אילטוב: לא, מה פתאום.

יואל חסון: ודאי שאני רוצה.

מרב מיכאלי: ודאי שאנחנו רוצים להתייחס.

יואב קיש: אז תגידו.

יואב קיש: אז בבקשה.

יואל חסון: אתה רגיל שכולם סטטיסטים - -

יואב קיש: אני שואל ואתם עונים.

יואל חסון: - - מכונות הצבעה.

יואב קיש: יואל, בבקשה.

יואב קיש: זכות הדיבור שלך, יואל חסון.

איילת נחמיאס ורבין: מזל טוב ליושב-ראש הוועדה.

מרב מיכאלי: על מה?

איילת נחמיאס ורבין: יש לו יום-הולדת.

יואל חסון: אני שמח שאנחנו אומרים את זה - - -

דוד ביטן: בפעם הראשונה שהוא בא לוועדה עושה רעש.

יואל חסון: אדוני, אני טרחתי, למרות שלא ידעתי שאני בא לכנס ליכוד – אבל בכל זאת טרחתי לבוא ליום הולדת שלך היום.

יואל חסון: ..

דוד אמסלם: אתה מבין בליכוד.

יואב קיש: אמת.

דוד אמסלם: הוא היה יושב-ראש צעירי הליכוד.

איילת נחמיאס ורבין: אתם אמורים להגדיל את העוגה, אתם מקטינים אותה.

יואב קיש: אנחנו ערב היום הולדת.

שולי מועלם-רפאלי: ביהדות היום מתחיל מהערב.

יואל חסון: חבר הכנסת אמסלם, ראיתי היום חברים טובים שלי, יש לי הרבה חברים בליכוד, ואני עדיין חבר שלהם - - -

דוד אמסלם: התגעגעת.

דוד אמסלם: התגעגעת לימים הטובים.

יואל חסון: לא.

יואל חסון: תקשיב ברצינות.

מרב מיכאלי: הימים הטובים?

מרב מיכאלי: איך שהליכוד נראה היום באמת שאי-אפשר להתגעגע לכלום.

יואל חסון: זה לא ימים טובים.

יואל חסון: אתה תיתן לי לדבר?

יואב קיש: אתה מנהל אתו דו-שיח.

יואב קיש: פנית אליו והתחלת אתו דו-שיח.

יואל חסון: אני רוצה שהוא - - -

דוד אמסלם: - - -

יואב קיש: דודי, רצית שקט, רצית לגמור.

דוד ביטן: אין כמו הליכוד.

דוד ביטן: אין.

יואב קיש: יואל, בבקשה.

יואל חסון: ראיתי היום אנשים מהתקופה שבאמת היו ימים טובים בליכוד.

יואל חסון: אתה יודע למה הימים לא טובים?

יואל חסון: כי אתם מזמן הפסקתם להיות הליכוד, נהייתם מפלגת נתניהו, זה מה שאתם.

יואל חסון: אתם לא באמת הליכוד - - -

דוד ביטן: אתה יודע מה הבעיה שלך?

דוד ביטן: גם עזבת את הליכוד וגם אתה אומר לנו כמה אנחנו לא טובים ומה היה - - -

יואל חסון: תן לי רגע, אני אומר לך.

יואל חסון: תקשיב לי, דוד ביטן - -

דוד אמסלם: איך זה קשור להצבעה?

יואל חסון: - - אני אומר לך יותר מזה.

דוד ביטן: עזבת את הליכוד - - -

דוד אמסלם: איך זה קשור להצבעה?

יואל חסון: אני אגיד לך.

דוד ביטן: אתה עזבת את הליכוד - - -

יואב קיש: תן לו, תן לו.

יואב קיש: הנה הפואנטה.

יואב קיש: הנה הפואנטה.

יואב קיש: עד עכשיו זה היה - - -

יואל חסון: אני אגיע לפואנטה - - -

דוד ביטן: אני מבין, מנסים להצדיק את העזיבה.

יואל חסון: תן לי להגיד לך.

דוד ביטן: תבין, הוא רוצה להצדיק את העזיבה, אמסלם.

יואל חסון: תן לי להגיד לך, דוד ביטן, ואתה יודע מה, אל תדבר אתי על העזיבה - -

דוד ביטן: אז מה אתה בכל פעם אומר לנו - - -

יואל חסון: - - כי אם אני אגיד לך מי האנשים שהיום עוד בליכוד, שרצו לרדוף אחרי אריק שרון לקדימה, אז אני לא אדבר על זה.

דוד ביטן: אני לא.

יואל חסון: תשים נקודה עכשיו.

יואל חסון: אני אומר לכם מה, לא כל הסיפורים ובלבולי המוח האלה, אלא שהיום ראיתם אדם, חבר כנסת, משפיל את בני בגין, הבן של מנחם בגין - -

דוד אמסלם: הוא קיבל הערה לסדר ממני.

יואל חסון: - - האיש שעשה את הליכוד, האיש שהוא לב לבו של הליכוד - -

דוד ביטן: הוא קשור לליכוד, סמוטריץ?

יואל חסון: - - ולבן שלו יש בהחלט זכויות.

יואל חסון: לא כמו לאבא שלו, אבל יש זכויות.

יואל חסון: ראיתם את האיש הזה נרמס על-ידי בצלאל סמוטריץ ושתקתם.

יואל חסון: שתקתם.

דוד ביטן: - - -

יואל חסון: שתקתם, ולא אמרתם מילה.

יואב קיש: אתם עשיתם כל-כך הרבה רעש שלא שמעתי כלום.

דוד ביטן: אתם תופפתם על השולחנות, אף אחד לא שמע.

<קריאות: - - -

יואב קיש: אני לא שמעתי כלום.

דוד ביטן: אף אחד לא שמע.

דוד ביטן: אתם לחצתם, תופפתם כל הזמן - - -

יואב קיש: יואל, תאמין לי, אם הייתי שומע – לא שמעתי כלום מהצעקות שלכם.

יואל חסון: - - - של סמוטריץ, של בנט, של נתניהו.

דוד ביטן: תתופפו כל הזמן – ככה.

יואל חסון: אתם הליכוד משפילים את בגין.

יואל חסון: בגין זה שם קדוש - -

יואב קיש: יואל, אתה רוצה להתייחס לנושא?

יואל חסון: - - בגין זה שם שפעם אמרו אותו, אנשים רעדו ואתם ראיתם את בני בגין מושפל במליאה - - -

יואב קיש: אני מתחיל לקצוב זמן.

יואל חסון: - - - מושפל במליאה.

יואל חסון: אתה יודע מה, היית צריך לראות את הפנים שלו.

יואל חסון: זה הליכוד?

יואל חסון: איך הלב שלכם לא מתפקע מעצב?

שולי מועלם-רפאלי: לכן מותר לו להצביע נגד הקואליציה, יואל?

שולי מועלם-רפאלי: אין גבול לפאתוס.

יואב קיש: בבקשה לסיים, יואל.

יואל חסון: איך לא קפצתם ושלפתם את סמוטריץ מדוכן הנואמים ואפשרתם לו להמשיך להשפיל את הליכוד?

יואל חסון: הוא השפיל אתכם - -

דוד ביטן: טוב שאתה דואג לליכוד.

יואל חסון: - - הוא לא השפיל את בגין.

יואל חסון: הוא השפיל אתכם.

יואב קיש: תודה.

יואב קיש: נא לסיים.

יואל חסון: אני אגיד לך משהו, חבר הכנסת ביטן, ואתה יודע כמה יש לי קשר מיוחד אליך וכמה אני מעריך אותך.

יואל חסון: אני יכול אתך לעשות מהפכות, אני יכול אתך (חבר הכנסת יואב קיש) לעשות מהפכות, אני יכול אתך, חבר הכנסת אמסלם, לעשות מהפכות - -

יואב קיש: היה לכם צ'אנס.

יואב קיש: למה לא באתם?

יואל חסון: - - עם כל הליכוד.

יואל חסון: אני לא יכול עם סמוטריץ, כי הוא אנטי דמוקרטי.

יואל חסון: אני לא יכול עם הבית ההודי, כי הם משיחיסטים והם נלחמים בדמוקרטיה - -

שולי מועלם-רפאלי: - - - דמוקרטי רק שזה בצד שלך, יואל - - -

יואל חסון: - - אל תלכו אתם לאותו מקום.

שולי מועלם-רפאלי: כשהעבירו את הסכמי אוסלו - - - זה היה דמוקרטי?

איילת נחמיאס ורבין: שולי - - -

יואל חסון: אל תלכו אתם לאותו מקום.

<קריאות: - - -

שולי מועלם-רפאלי: - - - להעביר את הסכמי אוסלו עם מיצובישי של השרים - - -

יואל חסון: אל תלכו אתם לאותו מקום.

איילת נחמיאס ורבין: שולי, שיתבייש לו.

איילת נחמיאס ורבין: אתה מספר לנו?

איילת נחמיאס ורבין: - - -

יואב קיש: חברים.

יואב קיש: חברת הכנסת שולי מועלם, נא לא להפריע.

יואב קיש: תודה רבה, יואל.

יואל חסון: היא מפריעה לכם כל הזמן, לא עכשיו - -

יואב קיש: תודה רבה, חבר הכנסת חסון.

יואל חסון: - - זה רעל.

יואל חסון: זה רעל שיש לכם בקואליציה - - -

יואב קיש: תודה, חבר הכנסת חסון.

יואל חסון: - - - אתם יודעים כולכם שזה רעל, רעל שזורם בעורקים של הממשלה הזאת, של המדינה הזאת ושל הדמוקרטיה במדינה שלנו.

יואב קיש: תודה רבה.

יואב קיש: חברת הכנסת איילת נחמיאס ורבין.

איילת נחמיאס ורבין: אני אהיה מאוד-מאוד קצרה.

איילת נחמיאס ורבין: קודם כול, מזל טוב ליושב-ראש הוועדה.

יואב קיש: תודה רבה.

איילת נחמיאס ורבין: היום יושב-ראש הכנסת הוציא אותי מהמליאה אחרי שחבר הכנסת סמוטריץ קרא לנו "הטרור של ארגוני השמאל", "היום הסתיים הטרור המשפטי של ארגוני השמאל".

איילת נחמיאס ורבין: ולאף אחד אין פה שום בעיה?

איילת נחמיאס ורבין: אני רוצה להגיד לחברתי, חברת הכנסת שולי מועלם - - -

רועי פולקמן: למה את חושבת שאין בעיה?

איילת נחמיאס ורבין: סליחה, רגע.

איילת נחמיאס ורבין: חבר הכנסת פולקמן.

איילת נחמיאס ורבין: אם אתה רוצה לצאת להגנתי, הייתי מצפה שאתה תגן עלי במליאה, לא פה.

איילת נחמיאס ורבין: אני רוצה להגיד לחברת הכנסת שולי מועלם: לי אתך באופן אישי, ואפילו עם עמדותיך, אין לי שום בעיה, אני לא אקרא לך בחיים "טרוריסטית", אני לא אפגע בך בחיים רק בגלל שאת אשת ימין.

שולי מועלם-רפאלי: אני לא חושבת שהוא אמר לך את זה.

איילת נחמיאס ורבין: זה מה שהוא אמר.

שולי מועלם-רפאלי: הוא לא אמר לך את זה.

איילת נחמיאס ורבין: זה מה שהוא אמר.

איילת נחמיאס ורבין: תקשיבי שנייה.

שולי מועלם-רפאלי: הוא לא אמר לך את זה.

איילת נחמיאס ורבין: "הטרור המשפטי של ארגוני השמאל".

שולי מועלם-רפאלי: זה נכון - - -

איילת נחמיאס ורבין: מה אתם עושים עכשיו עם היועץ המשפטי לממשלה?

איילת נחמיאס ורבין: תתביישו לכם.

איילת נחמיאס ורבין: דוחקים - - -

שולי מועלם-רפאלי: - - - הדמוקרטיה, אז מביאים את זה לשדה המשפטי.

איילת נחמיאס ורבין: סליחה, אני מבקשת שתגן על זכותי לדבר.

שולי מועלם-רפאלי: - - -

יואב קיש: שולי.

יואב קיש: שולי מועלם.

יואב קיש: אני קורא לך לסדר פעם ראשונה.

שולי מועלם-רפאלי: סליחה, היא פנתה אלי, אז אי-אפשר - - -

איילת נחמיאס ורבין: יואב, סליחה - -

יואב קיש: אני מתנצל, לא שמעתי.

איילת נחמיאס ורבין: - - אחרי זה תקבלי רשות דיבור.

יואב קיש: אני מבקש לתת לך זכות דיבור.

איילת נחמיאס ורבין: אתם אלה שדוחקים את האינסטנציה המשפטית הגבוהה ביותר במדינת ישראל, את היועץ המשפטי לממשלה – דוחקים אותו לקיר.

איילת נחמיאס ורבין: עושים וריאציות.

איילת נחמיאס ורבין: דיברת על המספר 7 ביהדות, אפילו הזכרתי את זה במליאה.

איילת נחמיאס ורבין: מה שאתם עושים ליועץ המשפטי לממשלה, זה בסדר?

איילת נחמיאס ורבין: זה לא טרור משפטי?

איילת נחמיאס ורבין: אבל לא היה עולה בדעתי, ונאמתי היום במליאה כנגד חוק ההסדרה – לא היה עולה בדעתי לומר שזה טרור משפטי.

איילת נחמיאס ורבין: אני מסתכלת על זה כשחיקה של הדמוקרטיה, סיכון של הדמוקרטיה, אבל לעולם לא הייתי אומרת לכם שאתם עושים טרור משפטי ליועץ המשפטי לממשלה.

איילת נחמיאס ורבין: אף אחד מכם, חבר הכנסת פולקמן – אף אחד מכם לא קם, כשזה מה שהוא אמר לשמאל, ואין לכם שום בעיה עם זה - -

רועי פולקמן: לא נכון, איילת.

איילת נחמיאס ורבין: - - שהם מסיתים כנגד השמאל.

רועי פולקמן: זה לא נכון.

איילת נחמיאס ורבין: סליחה.

יואב קיש: תן לה לסיים, רועי.

יואב קיש: רועי.

יואב קיש: רועי.

יואב קיש: רועי.

רועי פולקמן: זה לא נכון, איילת.

רועי פולקמן: מי התעקש שלא יהיה חוק נגד הבג"ץ?

יואב קיש: רועי.

יואב קיש: רועי, תן לה לסיים.

דוד אמסלם: מה אתה צריך להתגונן?

דוד אמסלם: מה, אתה עכשיו מגן על השמאל?

איילת נחמיאס ורבין: זה רגע האמת - -

שולי מועלם-רפאלי: - - -

יואב קיש: שולי.

איילת נחמיאס ורבין: - - זה רגע המבחן.

רועי פולקמן: אנחנו לא מייצגים את סמוטריץ.

איילת נחמיאס ורבין: רועי, זה רגע המבחן.

איילת נחמיאס ורבין: זה רגע קשה.

יואב קיש: אני אתן לכם זכות דיבור, אז די להפריע.

איילת נחמיאס ורבין: זה רגע קשה - - -

רועי פולקמן: - - -

יואב קיש: רועי.

יואב קיש: רועי, אתה תקבל זכות דיבור.

איילת נחמיאס ורבין: - - - זה רגע קשה.

יואב קיש: נא לסיים, איילת.

איילת נחמיאס ורבין: ראיתי חברי כנסת מסתובבים היום במסדרונות שפופים, אבלים, עצובים, שום עמונה צפון ומחיר למשתכן בעמונה צפון לא יעזור לזה.

איילת נחמיאס ורבין: אני אומרת לך את זה, רועי.

איילת נחמיאס ורבין: אתם לוקחים את זה למקום מסוכן.

יואב קיש: איילת, נא לסיים.

איילת נחמיאס ורבין: רגע.

איילת נחמיאס ורבין: אני אסיים במשפט אחד.

איילת נחמיאס ורבין: יש לי בקשה אליכם - - -

דוד ביטן: למה את כועסת, אילת?

איילת נחמיאס ורבין: אני אגיד לך למה, דוד.

יואל חסון: אנחנו באמת כועסים.

איילת נחמיאס ורבין: תקשיבו, שנייה.

דוד ביטן: אנחנו לא נמצאים במלחמה.

איילת נחמיאס ורבין: תקשיב רגע, דוד.

איילת נחמיאס ורבין: אני באמת אומרת את זה כבן-אדם שלא מרשה לעצמו להסית גם כנגד חבר הכנסת, סמוטריץ.

איילת נחמיאס ורבין: בסדר?

איילת נחמיאס ורבין: אני אומרת לכם: תעזרו לעצור את מה שקורה כאן.

איילת נחמיאס ורבין: אתם חושבים שזה רק חוק ההסדרה, ואני אומרת לכם שזה לא, זה הרבה יותר מסוכן מזה.

יואב קיש: תודה.

יואב קיש: היתה לי בקשה גם בש"ס להחליף, אני פשוט לא הולך להחליף.

יואב קיש: גם חברת הכנסת ציפי לבני תישאר ברשימה מטעם ועדת החוץ והביטחון, ואתם תוכלו לעשות החלפה בוועדה עם מי שאתם רוצים.

יואב קיש: בבקשה, חבר הכנסת אמסלם.

דוד אמסלם: באנו לדיון ספציפי, זה לא נאומים לאומה.

דוד ביטן: יש לנו תשובות גם לנאומים האלה.

יואל חסון: סליחה שאנחנו מטרידים אותך, חבר הכנסת אמסלם.

יואב קיש: דודי, חברי הכנסת יכולים לדבר.

יואב קיש: אני לא מונע.

דוד אמסלם: תשמע מה אני אומר.

יואב קיש: מה אתה רוצה?

דוד אמסלם: יש דיון ספציפי, ההתמקדות היא בדיון.

דוד אמסלם: זה לא מליאה.

דוד אמסלם: מישהו שאל משהו ואתה עונה.

דוד אמסלם: היות שיואל דיבר על בגין, אז דבר ראשון, אני שמח.

דוד אמסלם: פניתי לסמוטריץ אחרי זה.

דוד אמסלם: לא שמעתי כל-כך הכול, באמת באתי לקראת הסוף - - -

דוד ביטן: אי-אפשר היה לשמוע.

דוד ביטן: הם תופפו כל הזמן.

דוד ביטן: שמעת משהו?

דוד ביטן: הם כל הזמן תופפו.

יואב קיש: רגע.

יואב קיש: בוא נשמע.

דוד אמסלם: - - שהתקיף נגד הסל.

דוד אמסלם: הוא בא לסל של מכבי, כמעט הכניס סל עצמי.

דוד אמסלם: קודם כול, שסמוטריץ לא יטיף לנו מוסר.

דוד אמסלם: דרך אגב, יש להם נטייה, לבית היהודי, עכשיו כמעט לנהל אותנו.

דוד אמסלם: דבר שני, בני בגין, יש לו הרבה זכויות במדינת ישראל ובוודאי במסגרת הליכוד.

דוד אמסלם: גם אם אנחנו חולקים עליו בנקודה כזאת או אחרת, הרבה כבוד והערכה יש לנו, בוודאי כשהבן-אדם מבצע את מה שהוא מבצע ממניעים אידיאולוגיים ולא פוליטיים, גם אם אנחנו חולקים עליו.

דוד אמסלם: זה בסדר.

דוד אמסלם: במקרה הזה גם אני חולק עליו, אבל אני מכבד אותו.

איילת נחמיאס ורבין: אני שמחה שאתה אומר את זה.

דוד אמסלם: לכן אני לא צריך שסמוטריץ יטיף לנו מוסר.

דוד אמסלם: קודם כול שיעשה סדר אצלם בבית, לפני שהוא מדבר עלינו בכלל.

דוד אמסלם: אמרתי לו את זה: סמוטריץ, התבלבלת, התבלבלת בכיוון, מתקיפים לצד ההוא, לא פה.

יואב קיש: אורן בלבל אותו קודם עם - - -

דוד אמסלם: אני באמת מצטער שלא שמעתי אותו תוך כדי תנועה.

דוד אמסלם: לא שמעתי אותו על חי, בגלל שאני חושב שהיינו - - -

דוד ביטן: מי אמר שהוא אמר את הדברים?

יואב קיש: לא שמענו.

דוד אמסלם: הוא דיבר על בגין.

דוד אמסלם: הוא לא צריך לדבר, לא על בגין - - -

דוד ביטן: הוא דיבר.

דוד אמסלם: אם הוא רוצה לדבר, שידבר עליהם.

דוד ביטן: לא שמעתי כלום.

דוד ביטן: היה בלגן, רעש.

יואב קיש: רועי פולקמן, בקצרה בבקשה.

רועי פולקמן: ממש דקה, גם כי אני מתחבר למה שאמר דודי.

רועי פולקמן: דבר אחד, למען ההתיישבות ברור שצריך להיות שלטון חוק, ולכן אין ויכוח על זה.

רועי פולקמן: גם למען ההתיישבות שלטון החוק הוא מעל הכול, ושום דבר אחר לא יתקבל, ולכן אני אומר בצורה הכי ברורה, אנחנו שמנו סטופ לסמוטריץ.

רועי פולקמן: אנחנו חברים מאוד טובים של הבית היהודי, אבל סטופ לסמוטריץ שמנו - -

מרב מיכאלי: לא שמתם כלום - -

רועי פולקמן: - - כי הגישה של סמוטריץ לא היתה מקובלת עלינו - -

מרב מיכאלי: - - איזה שטויות.

רועי פולקמן: - - ולכן שמנו לו סטופ.

רועי פולקמן: הגיע נוסח שעבדנו עליו עם חברי הבית היהודי, וסמוטריץ לא הסכים אתו.

מרב מיכאלי: היועץ המשפטי לממשלה עדיין מתנגד לו, חד-משמעית.

רועי פולקמן: לא.

רועי פולקמן: לנוסח - - -

יואב קיש: אנחנו עכשיו בקביעת הוועדה.

מרב מיכאלי: גם בלי נוסח הבדיעבד – הוא מתנגד לו.

יואב קיש: רועי.

רועי פולקמן: המשפט האחרון שאני אגיד - - -

מרב מיכאלי: גם בלי סעיף הבדיעבד ראש הממשלה אומר שזה יביא אתכם להאג.

רועי פולקמן: אין לי שום בעיה, כי אם אנחנו שומרים על שלטון החוק ודואגים להתיישבות, אני שם והסיעה שלי שם.

מרב מיכאלי: זה חוק לא חוקתי וזה חוק מנוגד - - -

יואב קיש: רועי, נא לסיים.

יואב קיש: אמרת "בקצרה".

רועי פולקמן: אני אגיד עוד דבר אחד - - -

<קריאה: - - -

מרב מיכאלי: - - - בשביל שאז תוכלו להגיד שזה "טרור משפטי".

רועי פולקמן: אני אגיד עוד דבר אחד.

רועי פולקמן: עם כל הכבוד, גם אנחנו הערנו לסמוטריץ, והוא לא מייצג את הדעות שלנו.

רועי פולקמן: עם כל הכבוד, אני חושב שהוא יצטרך לעבוד מאוד קשה כדי להגיע לקרסוליים של בני בגין, ולכן הגישה הזאת לא מקובלת, ואני יודע שהיא לא מקובלת על הרבה אחרים, עם כל הכבוד.

רועי פולקמן: יש דברים שאני מעריך אותו, ההתבטאות הזאת לא מקובלת גם עלינו.

יואב קיש: תודה.

דוד ביטן: מה הוא אמר?

יואב קיש: אנחנו לא יודעים מה הוא אמר.

דוד ביטן: כולם מדברים ואף אחד לא יודע מה הוא אמר?

רועי פולקמן: הוא דיבר על בית משפט, על הטרור של השמאלנים, על חבר הכנסת בגין.

יואב קיש: דודי דיבר.

יואב קיש: אחמד טיבי, בבקשה.

שולי מועלם-רפאלי: אמרת שתורי לדבר.

אחמד טיבי: יש סדר עדיפות בחדר הזה.

שולי מועלם-רפאלי: לפי איזה סדר?

דוד ביטן: ביקשתי מהיושב-ראש.

יואב קיש: הוא ביקש קודם.

דוד ביטן: הוא שומע ולא מקשיב.

יואב קיש: אחמד, אחרי זה – ביטן, ואחרי זה – שולי.

אחמד טיבי: תודה רבה.

דוד אמסלם: הוא עשה העדפה מתקנת, דופק את הליכוד...

יואב קיש: סליחה, החרדים רוצים?

יואב קיש: שלא יגידו "העדפה מתקנת", יש חוק עכשיו.

יואב קיש: יש חוק.

יואב קיש: מישהו מהחרדים?

דוד אמסלם: הוא עשה העדפה מתקנת – הליכודניקים בסוף.

דוד אמסלם: ..

יואב קיש: אחמד, בבקשה.

אחמד טיבי: תודה רבה.

אחמד טיבי: כולם נסערים פה בגלל שסמוטריץ תקף את בני בגין, ואז יוצאים חברי הליכוד – אחד אומר "לא שמעתי", השני אומר שסמוטריץ לא יטיף לנו, אבל כולכם מתעלמים מהעובדה שחלק מההתקפה על בגין באה מספסלי הליכוד.

אחמד טיבי: היה חבר כנסת אחד שצעק לאורלי לוי אבקסיס: גם אם השם שלו בגין, זה לא אומר כלום, ופלט כמה מילים קשות נגד בני בגין.

דוד אמסלם: ביטן, אני חושב שהוא מדבר עליך.

אחמד טיבי: לא על ביטן.

אחמד טיבי: ביטן שתק.

דוד ביטן: לא שמעתי כלום.

דוד אמסלם: תגיד לנו מי אמר.

אחמד טיבי: אורן חזן תקף - - -

דוד ביטן: לא שמעתי.

אחמד טיבי: היום פתאום אתה לא שומע כלום.

יואב קיש: עשיתם רעש שאי-אפשר היה לשמוע שום דבר.

אחמד טיבי: הם יושבים לידך.

אחמד טיבי: איך אנחנו שמענו?

אחמד טיבי: הוא צעק על אורלי לוי אבקסיס והוא יושב לידך.

דוד ביטן: לא שמעתי, באמת.

איילת נחמיאס ורבין: יש להם פילטרים מיוחדים.

אחמד טיבי: יש לכם שמיעה סלקטיבית כאשר משפילים אתכם ומשפילים סמלים שלכם - -

דוד ביטן: לא שמעתי.

אחמד טיבי: - - אבל, ניחא.

דוד ביטן: פתאום אתם דואגים לבני בגין?

איילת נחמיאס ורבין: תמיד.

איילת נחמיאס ורבין: תמיד.

דוד אמסלם: לא, לליכוד.

דוד אמסלם: הוא דואג לכבוד שלנו.

איילת נחמיאס ורבין: תמיד אנחנו מוצאים את עצמנו מגנים על אנשים שאתם מקיאים אותם.

אחמד טיבי: אני מבקש לא להפסיק אותי, לא הפסקתי אתכם.

אחמד טיבי: שמעתי את נציגי המחנה הציוני עכשיו - - -

דוד ביטן: - - -

אחמד טיבי: ביטן, קח רגיעון.

דוד ביטן: מה אתה רוצה ממני?

דוד ביטן: אייכלר דיבר.

אחמד טיבי: תירגע.

יואב קיש: בבקשה, אחמד.

אחמד טיבי: חברי הכנסת מהמחנ"צ מאוד כועסים על העובדה שסמוטריץ קרא להם "הטרור המשפטי של ארגוני השמאל".

אחמד טיבי: סגן שר הביטחון היום מעל הדוכן אמר: היום שמנו קץ לטרור המשפטי של בג"ץ.

אחמד טיבי: כל דבר אצלכם הוא טרור.

דוד ביטן: מי אמר את זה?

אחמד טיבי: סגן שר הביטחון, דהן, מעל הדוכן, בתשובה של הממשלה.

אחמד טיבי: בשם ממשלת ישראל הוא אמר את זה, ואתם חברים באותה קואליציה, ושתקתם.

אחמד טיבי: גם אז לא שמעת?

אחמד טיבי: חבר הכנסת ביטן.

דוד ביטן: אני רוצה להבין, כל מה - - -

אחמד טיבי: ולכן - - -

דוד ביטן: רגע, אחמד.

דוד ביטן: כל מה שאומרים אצלך ברשימה, כולל חנין זועבי, אתה מסכים אתו?

אחמד טיבי: אני תמיד מגן על חברי ברשימה המשותפת.

דוד ביטן: כל מה שהם אומרים אתה אמרת?

דוד ביטן: אז אין בעיה.

אחמד טיבי: הוא דיבר בשם הממשלה, ואתה שתקת.

דוד ביטן: אתה אומר "זה אמר", אתם אשמים.

אחמד טיבי: פתאום אתה לא שומע?

אחמד טיבי: טרור משפטי של בג"ץ, הוא אמר, סגן שר הביטחון, ואתם שתקתם.

<קריאה: - - -

יואב קיש: תן לו לסיים.

יואב קיש: בבקשה, אחמד.

יואב קיש: נא לסיים.

יואב קיש: אנחנו בקביעת הוועדה, אחמד.

אחמד טיבי: אתם חבורה שנגועה בווירוס של הלוצינציות, של טרורפוביה נגד כל דבר שאתם מתנגדים לו.

שולי מועלם-רפאלי: הם לא יודעים מה זה הלוצינציות.

אחמד טיבי: ואני רוצה לומר לך, איילת, זה לא אישית נגדך, אלא נגד המחנה שלך: כאשר תקפו את הערבים, ואמרו לנו "טרוריסטים", לחברי הכנסת הערבים, רובכם שתקו.

איילת נחמיאס ורבין: לא נכון.

מרב מיכאלי: לא נכון.

אחמד טיבי: רובכם שתקו כאשר אמרו לנו טרוריסטים.

איילת נחמיאס ורבין: לא נכון.

אחמד טיבי: כאשר משמיעים לנו את הדברים האלה בתוך המליאה, גם אתם לפעמים נתקפים במין התקף של לא שומעים.

איילת נחמיאס ורבין: טיבי, אתה עושה טעות, אבל בסדר, לא נורא, נתמודד עם זה.

איילת נחמיאס ורבין: אתה רואה כמה קשה להיות אנחנו?

אחמד טיבי: אנחנו התרענו.

אחמד טיבי: כאשר פעם באיזה מקום לקחו את היהודים, יש כומר ששתק, אחר-כך לקחו את הקומוניסטים, יש כומר ששתק, אחר-כך לקחו את השחורים, יש כומר ששתק; גם פה לקחו את הערבים ואתם שתקתם, עכשיו אתם מואשמים בטרור, וכדור האש הזה יגיע לפתחו של כל אחד מכם.

אחמד טיבי: נתראה בהאג.

יואב קיש: תודה, טיבי.

מכלוף מיקי זוהר: אתה נוסע?

אחמד טיבי: אם יהיה משפט, אני נוסע.

אחמד טיבי: אני מבטיח לכם.

דוד אמסלם: ארגנת משלחת?

אחמד טיבי: אם יהיה משפט, אני נוסע.

אחמד טיבי: הייתי כבר פעם אחת שם.

דוד ביטן: אחמד, תן לי לדבר.

דוד ביטן: קודם כול, אני רוצה לומר לכם - - -

אחמד טיבי: אנחנו נהיה משני צדי המתרס בהאג.

דוד אמסלם: אני לא יודע למה - - -

אחמד טיבי: בבקשה, ביטן.

אחמד טיבי: אני שומע.

דוד ביטן: אני אדבר קצר.

דוד ביטן: קודם כול, אתם תוקפים אותנו סתם, כי אנחנו לא שמענו.

דוד ביטן: אי-אפשר היה לשמוע, כי הרשימה המשותפת דפקה בכיסאות ובשולחנות באופן שלא ראיתי - -

אחמד טיבי: נא לדייק, זה היה רק בשולחנות.

אחמד טיבי: לא סתם להאשים אותנו...

דוד ביטן: - - פעם בכנסת.

דוד ביטן: מאחר שהפרעתם גם לא שמעתי כלום.

דוד ביטן: זה דבר ראשון.

דוד ביטן: דבר שני - - -

דוד ביטן: זה נאמר כשלא דפקנו.

דוד אמסלם: כשאתם דופקים, הוא כבר לא מקשיב.

דוד ביטן: דבר שני, לא כל מה שכל אחד אומר, במיוחד ממפלגה אחרת, חל על כל אחד בכנסת.

אחמד טיבי: כולל חבר ממשלה?

דוד ביטן: באותה מידה אני יכול להגיד שכל מה שאומרת חנין זועבי גם אתה אומר.

דוד ביטן: לכל מפלגה, גם אצלכם ברשימה המשותפת, יש ניואנסים שונים, היבטים שונים ואג'נדה קצת שונה ואי-אפשר להחיל דבר-דבר.

דוד ביטן: אם אמר מישהו מהבית היהודי, זה לא דבר שקשור לליכוד, וההפך.

דוד ביטן: דבר שלישי, אני מאוד-מאוד מרוצה, זו לא הפעם הראשונה שאני שומע את יואל חסון מטיף מוסר לאנשי הליכוד, כשהוא עזב את הליכוד כאשר הוא רצה להיות חבר כנסת.

דוד אמסלם: הוא מתגעגע, הוא מתגעגע.

דוד ביטן: זה בסדר גמור, דרך אגב.

דוד ביטן: אני לא בא בטענות.

דוד אמסלם: הוא מתגעגע.

דוד אמסלם: יש לך בעיה עם זה שהוא מתגעגע?

אני אומר לך: דבר אחרון, אין פה שום טרור משפטי.

אני אומר לך: תפסיקו כבר עם השטויות האלה של הטרור המשפטי.

איילת נחמיאס ורבין: זה סמוטריץ אמר, לא אנחנו.

דוד ביטן: גם את אמרת.

איילת נחמיאס ורבין: לא.

איילת נחמיאס ורבין: אמרתי שזה מה שהוא אמר.

דוד ביטן: זה מה שאמרת.

דוד ביטן: גם את אמרת.

מרב מיכאלי: לא.

איילת נחמיאס ורבין: חבר הכנסת ביטן, יש לך נטייה לפעמים לא להקשיב.

איילת נחמיאס ורבין: אמרתי שאני לא אמרתי את זה.

דוד ביטן: אז אם הוא אמר, הוא לא בסדר.

דוד ביטן: לא את אמרת.

דוד ביטן: אנחנו לא מחויבים לכל מה שהיועץ המשפטי אומר, יש הפרדת רשויות, היועץ המשפטי הוא יועץ משפטי של הממשלה - -

איילת נחמיאס ורבין: מעניין אם הוא יודע.

דוד ביטן: - - הכנסת זה הכנסת, אבל גם הליכוד הודיע בעבר שאנחנו מנסים למצוא פתרונות שלא קשורים לחוק ההסדרה.

דוד ביטן: זאת אומרת, להסדיר את ההסדרה בלי חקיקה.

דוד ביטן: אנחנו מטפלים בזה.

דוד ביטן: אם נצליח, אני מאמין שנשב עם הבית היהודי על העניין הזה ונראה מה עושים יחד עם כולנו וכל המפלגות שיש בקואליציה.

דוד ביטן: קודם כול, העברנו עכשיו בטרומית, בלי הרטרואקטיביות.

דוד ביטן: זה מה שביקשו מאתנו.

אחמד טיבי: מתי הקריאה הראשונה?

דוד ביטן: הקריאה הראשונה תהיה ביום רביעי.

יואב קיש: תודה רבה.

יואב קיש: חברת הכנסת שולי מועלם – אחרונת הדוברים.

מרב מיכאלי: גם אני ביקשתי.

יואב קיש: אחריה – מרב.

יואב קיש: בבקשה.

שולי מועלם-רפאלי: תודה, אדוני, אני קצת מתפלאת על ה-overreacting מהצד של האופוזיציה, מסיבה פשוטה.

שולי מועלם-רפאלי: יש פה שתי אג'נדות, מותר לחלוק, מותר לא להסכים.

שולי מועלם-רפאלי: לא שמעתי – לא שמעתי, איילת, אף אחד מכם, עוצר את חברת הכנסת ציפי לבני כשהשתלחה בדיוני הוועדה באנשי מקצוע.

שולי מועלם-רפאלי: לא שמעתי אף אחד עוצר את חברת הכנסת מיכל רוזין בשעה שהיא דרשה ממני, כשניהלתי את הדיון, להפסיק את אחת מתושבות עמונה שדיברה מדם לבה.

שולי מועלם-רפאלי: העיקר – וואי, איך הוא דיבר אלינו ככה.

שולי מועלם-רפאלי: וואי, איזה נורא.

שולי מועלם-רפאלי: וואי, הוא אמר לנו, הוא עשה לנו.

שולי מועלם-רפאלי: חברים, יש פה אג'נדה פוליטית שאותה אנחנו מקדמים, מעולם לא הסתרנו את זה.

שולי מועלם-רפאלי: מעולם.

איילת נחמיאס ורבין: אני לא טהרנית.

איילת נחמיאס ורבין: אני לא טהרנית ואת לא תאשימי אותי.

איילת נחמיאס ורבין: אני לא.

שולי מועלם-רפאלי: את טהרנית.

איילת נחמיאס ורבין: אני לא.

איילת נחמיאס ורבין: אני לא.

שולי מועלם-רפאלי: - - -

איילת נחמיאס ורבין: בניגוד אליך, אין לי סטנדרט כפול.

שולי מועלם-רפאלי: - - - ציפי לבני השתלחה בכולנו בוועדה - -

איילת נחמיאס ורבין: אין לי סטנדרט כפול.

שולי מועלם-רפאלי: - - לא עצרתם את מיכל רוזין שדיברה באופן מעליב לאחת מתושבות עמונה.

איילת נחמיאס ורבין: בניגוד אליכם, לי אין סטנדרט כפול.

יואב קיש: איילת, סליחה.

יואב קיש: גם הפסקתי את שולי קודם.

יואב קיש: אני מבקש לתת לה לסיים.

יואל חסון: עדיף לדבר מעליב מאשר לשקר תושבי עמונה.

יואב קיש: יואל.

יואב קיש: יואל.

יואל חסון: אתם שיקרתם להם.

יואל חסון: הפחתם בהם תקווה מזויפת ושקרית.

יואב קיש: יואל, שמענו אותך.

יואב קיש: תודה.

יואל חסון: נראה אם יש לך אומץ לנסוע לעמונה עכשיו.

יואל חסון: סעי לעמונה - - -

יואב קיש: יואל, אני קורא אותך לסדר פעם ראשונה.

שולי מועלם-רפאלי: אני, בניגוד אליך כל הזמן שם.

יואל חסון: תיסעי לעמונה עכשיו, נראה מה יגידו לך אחרי שרימיתם אותם.

יואב קיש: חברת הכנסת שולי, תמשיכי.

יואל חסון: אנחנו לפחות אמרנו להם את האמת.

יואב קיש: יואל, אני כבר קראתי לך פעם ראשונה.

יואב קיש: די.

יואל חסון: מתי?

יואב קיש: עכשיו.

יואל חסון: על מה?

יואב קיש: על מה?

יואב קיש: בבקשה.

שולי מועלם-רפאלי: דבר שני, אני כמובן לא מסכימה שחבר הכנסת סמוטריץ מדבר בצורה לא נאותה.

שולי מועלם-רפאלי: עם זאת, חברי מהליכוד, אל תהיו תמימים.

שולי מועלם-רפאלי: כשחבר הכנסת בני בגין מצביע בניגוד למחויבות הקואליציונית, זה עניין של הליכוד, זה לא עניין של אף אחד אחר.

שולי מועלם-רפאלי: וכשחברי כנסת של הליכוד חודשים שלמים לא מצביעים ביחד עם הקואליציה, אל תבואו בטענות כשסומטריץ מצביע על חוק אחד של האופוזיציה.

יואל חסון: את צודקת.

דוד אמסלם: אנחנו לא באים בטענות.

שולי מועלם-רפאלי: אז בואו, חברים - - -

דוד אמסלם: אנחנו לא באים בטענות.

דוד אמסלם: אל תנהלו גם אותנו.

דוד ביטן: זו לא פעם ראשונה שסמוטריץ מצביע נגד הקואליציה.

דוד אמסלם: מי שהרכיב את הממשלה זה הליכוד.

דוד אמסלם: אתם רוצים – תהיו, אתם לא רוצים – תלכו.

שולי מועלם-רפאלי: ההפך.

דוד אמסלם: לא הבנתי.

דוד אמסלם: מה הסיפור?

דוד אמסלם: - - -

שולי מועלם-רפאלי: הסיפור הוא - - -

דוד אמסלם: מה הוא בכלל מתעסק עם בגין?

שולי מועלם-רפאלי: חבר הכנסת אמסלם, הסיפור הוא - - -

דוד אמסלם: שיתעסק אתכם.

דוד אמסלם: מה הוא בכלל מזכיר לנו את בגין?

דוד אמסלם: מה זה קשור אליו?

שולי מועלם-רפאלי: חבר הכנסת אמסלם, הסיפור הוא שכל מפלגה תתעסק עם חברי הכנסת שלה.

דוד אמסלם: זה מה שאנחנו אומרים.

שולי מועלם-רפאלי: זה לא מה שאתם אומרים.

דוד אמסלם: קודם כול, זה מה שאנחנו אומרים.

דוד אמסלם: דבר שני, מי שמנהל את הקואליציה זה אנחנו ולא אתם.

שולי מועלם-רפאלי: דבר אחרון שאני מבקשת להגיד - - -

יואב קיש: בבקשה, ולסיים.

אחמד טיבי: קרע בקואליציה.

דוד אמסלם: לא קרע, עזוב אותך.

דוד אמסלם: מה כל הקיקשתא הזאת?

שולי מועלם-רפאלי: יש קואליציה מצוינת, לא לדאוג, אחמד.

יואל חסון: בוודאי.

יואל חסון: אתם היחידים שנהנים ממנה.

יואל חסון: אתם כל-כך שבעים שזה כבר נראה רע.

יואל חסון: אתם הרי לא מוכנים לוותר על שום דבר – עוד ועוד ועוד.

יואב קיש: יואל, עכשיו להפסיק.

יואב קיש: די.

יואל חסון: אני מגן עליכם.

יואב קיש: היא מסיימת.

יואב קיש: תן לה לסיים.

יואל חסון: אני מגן עליכם.

יואב קיש: אנחנו לא צריכים שתגן עלינו.

יואל חסון: תאמין לי שאתה צריך.

יואב קיש: לא צריך.

שולי מועלם-רפאלי: אנחנו מתקדמים במשהו שהקואליציה מאמינה בו, ולכן מותר - - -

איילת נחמיאס ורבין: שיספחו.

שולי מועלם-רפאלי: מותר לחלוק - -

איילת נחמיאס ורבין: אנחנו קוראים להם לספח.

יואב קיש: אנחנו נעשה את זה.

שולי מועלם-רפאלי: - - ויש דרך.

יואל חסון: יאללה – חוק הסיפוח.

יואל חסון: תביאי את חוק הסיפוח.

יואב קיש: נעשה את זה.

יואל חסון: תביאי כבר.

יואב קיש: נעשה את זה.

<קריאות: - - -

יואל חסון: מה זה "למה לא", "למה לא", "למה לא"?

יואל חסון: את מביאה חוקים נגד בית המשפט העליון.

יואב קיש: אני חייב להרגיע קצת את האווירה.

יואב קיש: תודה.

שולי מועלם-רפאלי: שנייה, אני רוצה לסיים.

יואב קיש: מילת סיום.

יואל חסון: לפחות נדע עם מי יש לנו עסק.

שולי מועלם-רפאלי: לחוק ההסדרה יש תמיכה בקואליציה, ולכן אנחנו מביאים אותו ביחד עם חברי הקואליציה.

שולי מועלם-רפאלי: כשתהיה תמיכה בקואליציה לחוק שיחיל את הריבונות הישראלית גם את זה אנחנו נביא.

שולי מועלם-רפאלי: אחמד עדי, מעולם לא הסתרנו את מטרתנו להחיל את החוק הישראלי - - -

יואל חסון: הבעיה שהוא עד ליותר מדי דברים.

יואב קיש: אני רוצה רגע להרגיע את הרוחות.

אחמד טיבי: אני מחכה ליום הזה, כי זה הסיכוי היחיד שלי להיות ראש הממשלה.

רועי פולקמן: הוא צודק, אחמד.

יואל חסון: בגלל זה הוא בעד.

יואב קיש: רגע, יואל.

יואב קיש: יואל, יש לי סיפור טוב.

יואב קיש: הייתי עכשיו בארצות-הברית יחד עם חברת הכנסת מרב מיכאלי.

יואב קיש: אני רוצה לספר לכם בדיחה ששמעתי בפורום סבן.

יואל חסון: בבקשה.

יואב קיש: קצת להרגיע את האווירה.

איילת נחמיאס ורבין: נסעת לפורום של שמאלנים?

יואב קיש: נסענו לפורום של שמאלנים, כן.

יואב קיש: אני רוצה לספר לכם בדיחה ששמענו בארצות-הברית.

יואב קיש: אתם יודעים מה מיוחד בבחירת טראמפ וקורה לראשונה בארצות-הברית?

יואל חסון: נו?

יואב קיש: מה שמיוחד בבחירה של טראמפ וקורה לראשונה בארצות-הברית זה שמיליארדר לבן זורק החוצה כושי מדיור ציבורי...

יואל חסון: תהיה מקורי.

איילת נחמיאס ורבין: יואב, אני מוטרדת.

איילת נחמיאס ורבין: זו בדיחה שמתרוצצת כבר ארבעה חודשים.

דוד ביטן: כולם מכירים את זה.

דוד ביטן: זה היה בווטסאפ, בחייך.

יואב קיש: סיפרו לי את זה שם, מה אני אעשה.

שולי מועלם-רפאלי: חודשים כבר מספרים את זה.

שולי מועלם-רפאלי: איפה היית עד עכשיו?

יואב קיש: מיקי זוהר, בבקשה.

יואב קיש: בבקשה, מיקי.

דוד ביטן: סמוטריץ, תעשה טובה, צא...

בצלאל סמוטריץ': אני יוצא רק מהמשרד של ראש הממשלה.

יואל חסון: אני מציע לך, קיש, לגרש אותו.

יואל חסון: תלמד מביבי, כמו שביבי גירש אותו.

יואל חסון: אנחנו נאשר את הגירוש, אגב.

יואב קיש: בוא ניתן למיקי זוהר לדבר.

דוד אמסלם: בצלאל, פעם אחרונה שאתה מדבר על מישהו מהליכוד.

דוד אמסלם: הבנת?

דוד אמסלם: פעם אחרונה.

יואל חסון: בוא נצביע על הגירוש של סמוטריץ מוועדת הכנסת.

יואב קיש: הוא לא חבר ועדה.

יואל חסון: בכל זאת.

יואב קיש: מיקי, בבקשה.

מכלוף מיקי זוהר: ראשית, אני רוצה לומר - - -

דוד ביטן: פעם אחרונה שהוא נותן לך לדבר, נראה לי.

יואב קיש: אל תפריע לי.

יואב קיש: שעה הוא מנסה לדבר.

יואב קיש: אתה מפריע לו.

דוד ביטן: כן.

מכלוף מיקי זוהר: ראשית, אני חושב שחוק ההסדרה, למי שתהה, זה חוק נכון ומבורך.

מכלוף מיקי זוהר: אני גם חושב שזו היתה טעות מרה היום לוותר על סעיף התחולה הרטרואקטיבית.

מכלוף מיקי זוהר: זו עמדתי.

מכלוף מיקי זוהר: אף פעם לא הסתרתי אותה.

יואל חסון: רוץ בפריימריז של הבית היהודי.

מכלוף מיקי זוהר: אף פעם לא הסתרתי אותה, וזו עמדתי.

יואל חסון: לא נבחרת מהדרום?

יואל חסון: דימונה לא יותר חשובה אצלך מעמונה?

יואל חסון: תסביר את זה לחברים.

יואב קיש: יואל, שמענו שזה חרוז.

יואב קיש: הבנו כולנו.

יואב קיש: אתם מדברים אתי על בדיחה ככה-ככה, אבל כבר מהבוקר אני עם דימונה-עמונה.

יואל חסון: קיש, אולי זה ייכנס לכם לראש.

יואל חסון: אולי משהו ישתנה.

יואב קיש: בבקשה, מיקי.

מכלוף מיקי זוהר: גם בדרום יש אנשי ימין שחושבים שארץ-ישראל שייכת רק לנו ושאנחנו צריכים לחלוק אותה עם שכנינו, עם האנשים שנולדו כאן.

יואל חסון: 2.5 מיליון פלסטינים עם תעודות זהות כחולות.

מכלוף מיקי זוהר: אבל אם יהיה בסופו של דבר - - -

יואל חסון: אחמד טיבי יהיה ראש ממשלה בגללך.

מכלוף מיקי זוהר: - - - בניהול יהודי - - -

מרב מיכאלי: לאחמד טיבי כבר יש תעודת זהות כחולה.

מרב מיכאלי: אני לא יודעת איך להגיד לך.

מכלוף מיקי זוהר: יש כאלה בדרום שחושבים - - -

דוד ביטן: אחמד טיבי, ראש ממשלה – הוא יהיה לכל החיים - - -

מרב מיכאלי: אולי גם בזכות הקולות שלנו.

מרב מיכאלי: מה אתה יודע?

<קריאות: - - -

מכלוף מיקי זוהר: גם בדרום הם חושבים כך.

מכלוף מיקי זוהר: באותה נשימה, חברי חבר הכנסת בצלאל סמוטריץ, הקשבתי היטב לדבריך, ואני חייב לומר שאני בוכה על חלק מהם.

מכלוף מיקי זוהר: אני חושב שהדברים שאמרת היום, גם כנגד בני בגין וגם כנגד בית המשפט, חרגו מגבולות הטעם הטוב.

בצלאל סמוטריץ': מה אמרתי על בית המשפט?

יואל חסון: אמרת על בגין.

בצלאל סמוטריץ': לא, לא על בית המשפט.

יואל חסון: שום דבר.

יואל חסון: אצלך זה שגרה, זה דבר נורמלי.

דוד ביטן: בצלאל, מספיק דיברת להיום.

מכלוף מיקי זוהר: אתה יודע היטב את עמדותי, אף אחד לא מסתיר אותן, אבל גם לך מותר לטעות.

אחמד טיבי: יואל, אמרת שטיבי עלול להיות ראש ממשלה או עשוי להיות ראש ממשלה?

אחמד טיבי: כי אני מצייץ.

מרב מיכאלי: מה זה משנה העיקר שיהיה ראש ממשלה.

יואב קיש: מרב.

יואב קיש: בבקשה, מיקי, נא לסיים.

יואל חסון: - - -

מכלוף מיקי זוהר: הם לא נותנים לדבר.

מכלוף מיקי זוהר: אי-אפשר ככה.

יואב קיש: יואל, לא להפריע.

שולי מועלם-רפאלי: אחמד, אתה עובד בטוויטר?

יואב קיש: שולי.

יואב קיש: נשאר לנו את מרב ואנחנו מסיימים.

יואב קיש: בבקשה.

מכלוף מיקי זוהר: אני רוצה להזכיר לכולם שבצלאל סמוטריץ מייצג את הבית היהודי, הוא לא מייצג את הליכוד.

מכלוף מיקי זוהר: אצלנו בליכוד יש אנשי ימין שהם לא פחות אנשי ימין מהבית היהודי, אבל אנחנו עם אג'נדה שונה בהרבה דברים.

מכלוף מיקי זוהר: זו אופייה של הדמוקרטיה, יש כאלה שמצביעים לבית היהודי ויש כאלה שמצביעים לליכוד.

מכלוף מיקי זוהר: הליכוד והבית היהודי זה לא אותה מפלגה, זה לא אותן עמדות.

מכלוף מיקי זוהר: בלי שום קשר למה שאמרתי, בני בגין הוא אחד מהאנשים הראויים ביותר שאני הכרתי.

דוד ביטן: - - -

מכלוף מיקי זוהר: דוד, אפשר לדבר ברצף?

דוד ביטן: כבר עשר דקות אתה מדבר.

מכלוף מיקי זוהר: אתה תקעת אותנו פה, לפחות תן לדבר.

דוד אמסלם: הבן-אדם לא מדבר, אפילו לא עשר שניות.

דוד אמסלם: תן לו לדבר.

יואב קיש: נהיית המגן שלו, דודי.

דוד אמסלם: הוא לא נותן לו בכלל, ואתה מפריע לו.

דוד ביטן: נהיית המגן של - - -

דוד אמסלם: אני המגן של כל החברים.

דוד ביטן: למה לי אתה לא נותן לדבר בוועדה?

דוד אמסלם: תמיד אני עוזר לך, אתה לא שם לב.

יואב קיש: עכשיו שניכם מפריעים לו.

יואב קיש: מה יהיה?

מכלוף מיקי זוהר: אי-אפשר לסיים פה משפט.

יואב קיש: בבקשה.

מכלוף מיקי זוהר: בני בגין בעיני הוא הוא אחד מהאנשים הראויים ביותר שהכרתי, אבל גם בני בגין לא חסין מביקורת, הוא בעצמו יגיד לכם את זה.

מכלוף מיקי זוהר: גם בני בגין יגיד לכם שהוא מוכן לשמוע ביקורת, אבל יש דרך להשמיע אותה.

מכלוף מיקי זוהר: והמחאה שלי על אופי השמעת הביקורת, שבעיני חרגה מגבולות הטעם הטוב.

מכלוף מיקי זוהר: אגב, חברי חבר הכנסת קיש, אני בשוק שסמוטריץ גנב לך את ההצגה היום, אתה מיוזמי החוק.

בצלאל סמוטריץ': חבר הכנסת קיש הגיש את החוק ראשון, יש לו זכות ראשונים, צריך לומר את זה.

בצלאל סמוטריץ': אחריו לחברת הכנסת מועלם.

יואל חסון: לקחת לו את כל - - -

בצלאל סמוטריץ': לא לקחנו.

בצלאל סמוטריץ': עשינו מה שטוב ונכון לעניין.

בצלאל סמוטריץ': אין מלחמות קרדיטים, חוק שהוא מאה אחוז - - -

דוד אמסלם: החוק הזה הוא לא רק שאלה של קרדיט, - - - חשוב יותר מכל חוק אחר.

בצלאל סמוטריץ': יפה.

בצלאל סמוטריץ': זאת הסיבה שחבר הכנסת קיש לא - - -

יואב קיש: בבקשה, נא לסכם.

יואב קיש: משפט סיכום.

יואב קיש: זה חוק נכון, זה חוק טוב, אפשר להביא אותו בצורה מסוימת, אפשר לקבל, אפשר לא לקבל, אבל יש דרך לדברים, וזה הדבר שהפריע לי.

יואב קיש: תודה.

יואב קיש: חברת הכנסת מרב מיכאלי.

יואב קיש: יואל, רצית התייעצות סיעתית או שאתה מוותר?

יואל חסון: אחרי מיכאלי תהיה התייעצות סיעתית.

יואב קיש: אחרי מיכאלי.

יואל חסון: אני לא יודע מה היא הולכת להגיד.

יואב קיש: בבקשה, מרב.

מרב מיכאלי: התייעצות ואז אני אדבר.

יואב קיש: לא יהיו יותר התייעצויות.

מרב מיכאלי: אחרי זה אני אדבר.

יואב קיש: פעם אחת מותר.

יואב קיש: אתם רוצים אותה עכשיו, אני אתן לכם אותה עכשיו.

יואב קיש: אני נותן לכם חמש דקות התייעצות.

יואב קיש: ב22:23 ממשיכים.

יואב קיש: אנחנו מחדשים את הישיבה.

יואב קיש: חברת הכנסת מרב מיכאלי שהיא גם יושבת-ראש סיעת המחנה הציוני תעביר לנו גם את ההודעה וגם זכות הדיבור שלה.

יואל חסון: אני אגיד את ההודעה.

יואל חסון: ההודעה שרציתי להודיע לוועדה, שאני חושב שהוועדה צריכה לקחת בחשבון - -

בצלאל סמוטריץ': הודעה דרמטית.

בצלאל סמוטריץ': ..

אחמד טיבי: מתפטרים מהכנסת.

אחמד טיבי: ..

יואל חסון: - - וצריכה להתייחס אליה בכובד ראש ולקיים עליה דיון בפני עצמו לפני אישור החוק – ההודעה שלי שמרב תקבל את רשות הדיבור כרגע.

יואב קיש: בבקשה.

יואב קיש: מרב, זכות הדיבור שלך.

מרב מיכאלי: תודה, אדוני.

דוד ביטן: מרב אם התנועה לא היתה נותנת לך זכות דיבור לא היית מדברת?

יואל חסון: היחסים בין התנועה לתנועת העבודה, אתם חולמים שהם יהיו - - -

דוד אמסלם: למרב מיכאלי יש שחקן חילוף.

דוד אמסלם: הוא מציג אותה.

שולי מועלם-רפאלי: להקת החימום של מרב מיכאלי.

דוד אמסלם: יש להקת חימום.

דוד אמסלם: יואל, נהיית להקת החימום של מרב.

דוד אמסלם: סחתין, כל הכבוד.

מרב מיכאלי: אתם צריכים לראות אותו עם הפונפונים...

יואב קיש: בבקשה.

מרב מיכאלי: בפינתנו צחוק-צחוק.

מרב מיכאלי: זה יום שחור באמת.

מרב מיכאלי: אתם מביאים חוק שראש הממשלה – לא אני, מילא אני או אנחנו האופוזיציה, האופוזיציה שאתם טוענים שלא אכפת לה – ראש הממשלה אומר שזה יביא אתכם להאג, היועץ המשפטי לממשלה אומר שזה חוק שאי-אפשר להעביר אותו ושהוא לא יכול להגן עליו בבג"ץ.

מרב מיכאלי: אתם עושים דבר שהוא מנוגד לחוק הבינלאומי, שהוא באמת לא חוקתי, שהוא באמת חוק גזל כמו שאמר חבר הכנסת בני בגין.

מרב מיכאלי: זה דבר שהוא רע למדינת ישראל, אתם חודש לפחות לא מתעסקים עם שום דבר אחר, לא רואים את האזרחים הישראלים ממטר, לא את מצוקת הדיור שלהם, לא את מצוקת החיים עצמם, שהם לא מסוגלים לגמור את החודש כי השכר שלהם לא עולה והמחירים ממשיכים לעלות.

מרב מיכאלי: אתם ממשלה כושלת שצריכה ללכת הביתה לפני שהיא ממשיכה לחרב את מדינת ישראל.

מכלוף מיקי זוהר: יוני 2019.

מכלוף מיקי זוהר: תרשמי את התאריך.

יואב קיש: חברים, אנחנו לפני הצבעה.

יואב קיש: אני רוצה להגיד שני דברים קצרים.

יואב קיש: האחד, כל הדיון פה לא נגע בנושא המרכזי, וזה הקמת הוועדה.

יואב קיש: במידה מסוימת אולי גם בצדק, כי אנחנו מתעסקים באותה ועדה שכבר עבדה ימים כלילות, והנושא מוכר לה, ולכן העבודה שלה - - -

יואב קיש: לילות כימים.

יואב קיש: המסר הפשוט הוא שבעניין הזה ברור לכולם שבסופו של דבר יהיה פה תהליך מהיר וקצר לקראת הקריאה הראשונה.

מרב מיכאלי: בחיפזון.

מרב מיכאלי: בחיפזון.

יואב קיש: ממש לא חיפזון.

מרב מיכאלי: אם מישהו יעשה את הטעות ויעתור נגדם בבג"ץ - - -

יואב קיש: מרב, לא הפרעתי לך.

יואב קיש: נכון?

יואב קיש: שמרתי על זכותך לדבר.

יואב קיש: מרב, זו אותה ועדה, עם אותם אנשים, נעשה פה תהליך יעיל וקצר לקריאה הראשונה - -

איילת נחמיאס ורבין: בעיקר יעיל וקצר, ברור...

יואב קיש: - - וכמובן לאחר מכן תהיה קריאה שנייה ושלישית, שזה כבר תהליך חדש.

יואב קיש: זו נקודה אחת שחשוב לי להבהיר לפרוטוקול.

יואב קיש: ולנקודה השנייה.

יואב קיש: היה פה דיון סביב החוק עצמו וסביב הדברים שנאמרו.

יואב קיש: אני אומר לכם בצורה הכי פשוטה: החוק הזה הוא חוק הוגן והוא חוק נכון, והוא לא יביא אותנו לשום בית דין ולא לשום דבר.

אחמד טיבי: איזה חוק?

יואב קיש: לא יכול להיות שאנשים שהגיעו בתום לב, לקחו קרקע בעידוד המדינה, בנו עליה ואחרי 20 ולפעמים גם יותר שנים בא מישהו וטוען שזה שלו, בשביל כלום, רק בשביל ההרס.

יואב קיש: זו פוליטיקה לעצמה.

יואב קיש: את האג'נדה הזאת אנחנו נמנע, ונמנע בצורה חוקית עם פיצוי, בדיוק כמו שצריך להיות, בצורה שאומרים משפטנים רבים, לא מעטים, שמתאימה לחוק ולדין הבינלאומי.

יואב קיש: אני מעלה להצבעה את הקמת הוועדה המשותפת לוועדת החוקה חוק ומשפט וועדת החוץ והביטחון, כפי שקראתי את האיוש שלה קודם, והיא תדון בהצעת החוק שהתקבלה היום במליאה בקריאה טרומית, הצעת חוק הסדרת ההתיישבות ביהודה והשומרון, התשע"ז-2016 (פ/3459/20).

יואב קיש: מי בעד שירים את ידו.

יואב קיש: מי נגד?

יואב קיש: מי נמנע?

דוד ביטן: רביזיה.

דוד ביטן: בעד ההצעה – 10

דוד ביטן: נמנעים – אין

אחמד טיבי: אני רוצה לומר שזה יום שחור לכנסת.